সেল রুটি
সেল রুটি (নেপালি: सेल रोटी) হল একটি ঐতিহ্যবাহী নেপালি রিং-আকৃতির মিষ্টি স্বাদের ভাজা খাদ্য যা চালের আটা দিয়ে তৈরি করে হয়। এটি বেশিরভাগই দশৈং এবং তিহারের সময় প্রস্তুত করা হয় যা নেপালের পাশাপাশি ভারতের দার্জিলিং, কালিম্পং এবং সিকিম অঞ্চলে ব্যাপকভাবে পালিত একটি হিন্দু উৎসব। খাদ্যটি নেপাল জুড়ে এবং ভারতীয় গোর্খা সম্প্রদায়ের মধ্যে জনপ্রিয়। চালের আটা, জল, চিনি, ঘি এবং মশলা দিয়ে তৈরি তরল গোলা ডুবো তেলে ভেজে সেল রুটি তৈরি করা হয়।